CELEX: 32014R1273
Language: hu
Date: 2014-11-28 00:00:00
Title: A Bizottság 1273/2014/EU végrehajtási rendelete ( 2014. november 28. ) az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 223. alkalommal történő módosításáról

29.11.2014   
            
            
               HU
            
            
               Az Európai Unió Hivatalos Lapja
            
            
               L 344/16
            
         A BIZOTTSÁG 1273/2014/EU VÉGREHAJTÁSI RENDELETE
   (2014. november 28.)
   az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 223. alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (1) bekezdésére,
   mivel:
   
               (1)
            
            
               A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.
            
         
               (2)
            
            
               2014. november 19-én az Egyesült Nemzetek Biztonsági Tanácsa (ENSZ BT) jóváhagyta két szervezet felvételét az al-Kaida szankcióbizottság által összeállított, azon személyeket, csoportokat és szervezeteket tartalmazó jegyzékbe, amelyekre vonatkozóan a pénzeszközök és gazdasági erőforrások befagyasztását alkalmazni kell.
            
         
               (3)
            
            
               A 881/2002/EK rendelet I. mellékletét ennek megfelelően módosítani kell.
            
         
               (4)
            
            
               Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,
            
         ELFOGADTA EZT A RENDELETET:
   1. cikk
   A 881/2002/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. november 28-án.
      
         
            a Bizottság részéről,
         
         
            az elnök nevében,
         
         
            a Külpolitikai Eszközökért Felelős Szolgálat vezetője
         
      
   
   
      (1)  HL L 139., 2002.5.29., 9. o.
   
   
      MELLÉKLET
      A 881/2002/EK rendelet I. mellékletének „Jogi személyek, csoportok és szervezetek” része a következő bejegyzésekkel egészül ki:
      
                  a)
               
               
                  
                     „Ansar Al Charia Derna (más néven a) Ansar al-Charia Derna; b) Ansar al-Sharia Derna; c) Ansar al Charia; d) Ansar al-Sharia; e) Ansar al Sharia). Egyéb információ: (a) a líbiai Dernában és Jebel Akhdarban működik; b) Támogató hálózat Tunéziában. A 2a. cikk (4) bekezdésének b) pontjában meghatározott megjelölés időpontja: 2014.11.19.”
                  
               
            
                  b)
               
               
                  
                     „Ansar Al Charia Benghazi (más néven a) Ansar al Charia; b) Ansar al-Charia; c) Ansar al-Sharia; d) Ansar al-Charia Benghazi; e) Ansar al-Sharia Benghazi; f) Ansar al Charia in Libya (ASL); g) Katibat Ansar al Charia; h) Ansar al Sharia). Egyéb információ: a) a líbiai Benghaziban működik; b) Támogató hálózat Tunéziában. A 2a. cikk (4) bekezdésének b) pontjában meghatározott megjelölés időpontja: 2014.11.19.”